
Când libertatea este iluzie, democrația ajunge un mit... 

Data: 11 martie 2024 

Articolul 55 din Constituţia României. Apărarea ţării: „Cetăţenii au dreptul şi obligaţia să apere România”. Dar cum să apărăm ţara dacă 
un grup de nealeşi fac ce vor, ei sunt apăraţi de legile făcute de ei, pentru ei. Marea „paradeală” ca formă democratică şi portocalie prin 


condiţia: bani să iasă... Să ne gândim cum libertatea poate deveni o iluzie. Libertatea este un concept complex, ce este adesea considerat 


unul dintre cele mai importante drepturi ale individului. Cu toate acestea, există momente când libertatea poate 
deveni o iluzie, când persoanele se confruntă cu constrângeri sau limitări care le restricționează capacitatea de a 
acţiona în mod liber. Unul dintre modurile în care libertatea poate deveni o iluzie este atunci când indivizii sunt 
supuşi unor presiuni sociale puternice sau sunt constrânşi de norme şi restricţii impuse de societate. De 
exemplu, într-o societate în care conformitatea este valorizată mai presus de individualitate, oamenii pot simţi 


că nu au libertatea de a-şi exprima propriile opinii sau dorinţe, deoarece se tem de consecinţele sociale sau de 


ostracizare. De asemenea, libertatea poate deveni o iluzie în situaţii de inegalitate şi injustiţie. Atunci când o 
persoană este marginalizată sau discriminată pe baza unor caracteristici precum rasă, sex sau statut economic, aceasta poate simţi că nu 
are acces la aceleaşi oportunităţi și resurse ca ceilalţi şi că nu poate acţiona în mod liber pentru a-și îndeplini potenţialul. În plus, anumite 
circumstanţe precum sărăcia, lipsa educaţiei sau lipsa accesului la informaţii pot limita libertatea individului de a lua decizii informate şi 
de a-şi controla propria viaţă. Atunci când o persoană se simte prizonieră într-un cerc vicios al sărăciei sau al lipsei de resurse, libertatea 
devine iluzorie, deoarece aceasta nu are posibilitatea de a-şi schimba situaţia în mod semnificativ. Deci, libertatea poate deveni o iluzie în 
diverse circumstanţe în care indivizii se confruntă cu constrângeri, limitări sau injustiţie care le restricționează capacitatea de a acţiona în 
mod liber şi autonom. Să recunoaştem aceste situaţii şi să luptăm pentru eliminarea factorilor care împiedică oamenii să-şi trăiască viaţa 


în conformitate cu propria voinţă şi dorinţe, într-o societate în care libertatea este cu adevărat un drept fundamental al fiecărui individ. 


Lumea ideală este prin aleşii pe care noi îi votăm, dar culmea ies nealeşii... Greşeli sau ghinion? Privesc cum ghinionul a ieşit la luptă 
pentru un post cald la UE, chiar dacă face sacrificiul damei cu un ponei mâncat de lup. Dacă mă întrebaţi ce spune lupul, o să răspund: 
lupul era mai încolo. Dar sacrificiul o să fie văzut când pionii de pe fața Europei vor fi pierduţi pentru o sută de ani. Noi vrem pace şi 
alegem pe cei care vor doar război. Există locuri în lume în care libertatea individului este puternic suprimată din diverse motive, fie 
politice, sociale sau economice. Comunitatea internaţională să fie conştientă de aceste încălcări ale libertăţii şi să facă eforturi pentru a 
susţine drepturile omului şi pentru a promova libertatea şi democraţia în întreaga lume. Lipsa accesului la educaţie, locuri de muncă 
decente, alimentaţie sau servicii medicale poate face ca libertatea acestor indivizi să fie puternic constrânsă. În unele regimuri autoritare 
sau dictaturi, cetăţenii pot fi supuşi unor restricţii severe în ceea ce priveşte libertatea de exprimare, libertatea presei sau drepturile civile 
şi politice. Aceste constrângeri politice îi pot face pe oameni să se simtă prizonieri şi să simtă că libertatea lor este doar o iluzie. Să fim 
fericiţi, încă mai avem dreptul la opinie, dar asta cu o jumătate de gură. Sunt situaţii în care libertatea poate fi redusă sau distorsionată 


din cauza unor nedreptăţi şi constrângeri sociale, economice sau politice. 


Iar mă întorc la Constituţie, dar poate acesta este motivul pentru care ei tot vorbesc să o schimbe. Se pare că îi tot încurcă câteva articole 
din Constituţie şi începem cu Articolul 1: „Statul român. România este stat naţional, suveran şi independent, unitar şi indivizibil. Forma 
de guvernământ a statului român este republica. România este stat de drept, democratic şi social, în care demnitatea omului, drepturile şi 
libertăţile cetăţenilor, libera dezvoltare a personalităţii umane, dreptatea şi pluralismul politic reprezintă valori supreme, în spiritul 
tradiţiilor democratice ale poporului român şi idealurilor Revoluţiei din decembrie 1989, şi sunt garantate”. Apoi cât îi încurcă articolul 
44 cu dreptul la proprietate privată. Dar ce încurcaţi sunt cu articolele: 47, 48 şi 49. Toate se traduc prin nivelul de trai, Familia şi 
protecţia copilului. Articolul 30 chiar îi scoate din minţi: Libertatea de exprimare. „Libertatea de exprimare a gândurilor, a opiniilor sau a 
credințelor şi libertatea creaţiilor de orice fel, prin viu grai, prin scris, prin imagini, prin sunete sau prin alte mijloace de comunicare în 
public, sunt inviolabile. Cenzura de orice fel este interzisă. Libertatea presei implică şi libertatea de a înfiinţa publicaţii. Nicio publicaţie 


nu poate fi suprimată”. 


Mă întreb aşa ca un imberb, din tot ce am scris până acum câte reguli constituţionale au fost încălcate? Dar să fie pace şi poate iese 


soarele și pe strada noastră. 

